The Rolling Stones Rock and Roll Circus

Το The Rolling Stones Rock and Roll Circus είναι ζωντανά ηχογραφημένο άλμπουμ και βίντεο του βρετανικού ροκ συγκροτήματος The Rolling Stones, το οποίο κυκλοφόρησε στις 14 Οκτωβρίου 1996 μέσω της δισκογραφικής εταιρείας "ABKCO".ABKCO Music & Records, Inc.

Το άλμπουμ
Ο δίσκος περιλαμβάνει την ηχογραφημένη το 1968 συναυλία, κατά την οποία εμφανίστηκαν και άλλοι καλλιτέχνες όπως οι The Who, Jethro Tull, Dirty Mac, Taj Mahal και Marianne Faithfull. Οι Dirty Mac ήταν ένα συγκρότημα που πραγματοποίησε μόνο εκείνη την εμφάνιση και αποτελούνταν από τους Τζον Λένον, Έρικ Κλάπτον, Κιθ Ρίτσαρντς, Γιόκο Όνο και Μιτς Μίτσελ.

Η συναυλία βιντεοσκοπήθηκε από το BBC αλλά δεν μεταδόθηκε και αρχικός σκοπός της ήταν να προωθήσει με έναν πρωτότυπο τρόπο το άλμπουμ "Beggars Banquet" των Rolling Stones. Με τον Μάικλ Λίντσεϊ-Χογκ στην σκηνοθεσία, η συναυλία είχε ως θέμα ένα τσίρκο, με το σκηνικό να συμπληρώνεται από ακροβάτες και κλόουν, μπροστά από ένα μικρό κοινό καλεσμένων θεατών.

Πρώτο συγκρότημα το οποίο εμφανίστηκε ήταν οι Jethro Tull, σε μία σπάνια εμφάνιση με τον Τόνι Αϊόμι στην σύνθεση τους. Το "Song for Jeffrey" που ακούγεται είναι προηχογραφημένο, εκτός των φωνητικών του Ίαν Άντερσον.Remember When Black Sabbath's Tony Iommi Was in Jethro Tull? Ακολούθησαν οι The Who με το "A Quick One, While He’s Away",The Who - A Quick One While He's Away - YouTube ενώ συνέχισαν οι Taj Mahal και η Marianne Faithfull, παίζοντας ένα κομμάτι έκαστος. Πριν την εμφάνιση των Rolling Stones, έπαιξαν για μοναδική φορά οι Dirty Mac, παρουσιάζοντας τα κομμάτια "Yer Blues" και "Whole Lotta Yoko".

Το δεύτερο μισό του δίσκου, περιλαμβάνει την εμφάνιση των Rolling Stones, κάτι που αποτέλεσε και τον λόγο για τον οποίο η συναυλία δεν μεταδόθηκε το 1968, αφού το ίδιο το συγκρότημα δεν ήταν ικανοποιημένο με την εμφάνιση του. Μετά από δεκαπέντε ώρες γυρισμάτων, το σχήμα δεν μπορούσε να αποδώσει όπως θα ήθελε, με αποτέλεσμα να αναβληθεί η κυκλοφορία για 28 χρόνια.

Το 2004, πραγματοποιήθηκε η έκδοση του σε μορφή DVD.Various - The Rolling Stones Rock And Roll Circus (DVD) at Discogs

Λίστα Τραγουδιών
 Όλα τα κομμάτια είναι συνθέσεις των Μικ Τζάγκερ και Κιθ Ρίτσαρντς, εκτός αν σημειώνεται διαφορετικά.

Θέσεις τσαρτ
The Rolling Stones Rock and Roll Circus (άλμπουμ)

Επίσημη κυκλοφορία: 14 Οκτωβρίου 1996
ΧώραΘέση Νορβηγίαnorwegiancharts.com - Discography Rolling Stones  17 ΟλλανδίαDiscografie The Rolling Stones - dutchcharts.nl  25 Σουηδίαswedishcharts.com - The Rolling Stones  34 Αυστραλίαaustralian-charts.com - Discography The Rolling Stones  46 Βέλγιοultratop.be - The Rolling Stones  50 ΓερμανίαSuche - Offizielle Deutsche Charts  55 Ηνωμένες ΠολιτείεςThe Rolling Stones | Awards | AllMusic  92

Παραπομπές 

Πηγές
 The Rolling Stones Rock and Roll Circus - AllMusic
 The Rolling Stones Rock And Roll Circus | The Rolling Stones
 The Rolling Stones Rock and Roll Circus - Ultimate Classic Rock

Κατηγορία:Δισκογραφία των Rolling Stones
Κατηγορία:Άλμπουμ του 1996